สวัสดีค่ะ ประจำเดือนของหนูไม่มา1เดือน ปกติจะมาทุกวันที่ 26 พอถึงวันที่ 26/06 ประจำเดือนกลับไม่มา ซื้อขุดตรวจครรภ์มาตรวจแต่ขึ้นขีดเดียว มีอะไรกับแฟนล่าสุดเมื่อวันที่ 18/06 ค่ะ วันที่ 20/07 ซื้อมาตรวจอีกก็ขึ้นขีดเดียวอีก แล้วพอมาวันที่ 26/07/ ประจำเดือนมาแต่มาเยอะมากค่ะ ไม่เคยมาเยอะขนาดนี้ค่ะ ล่าสุดวันที่ 31/08 ประจำเดือนมาอีกครั้ง แต่ว่า มาน้อยมากและสีจางมากค่ะ แบบนี้มีโอกาสท้องไหมคะ
สวัสดีค่ะ หากมีเพศสัมพันธ์ครั้งสุดท้ายคือวันที่ 18 มิ.ย. และได้ตรวจหาการตั้งครรภ์ในวันที่ 20 ก.ค. พบขึ้นเพียง 1 ขีด ก็แสดงว่าไม่มีการตั้งครรภ์เกิดขึ้นค่ะและหากในวันที่ 26 ก.ค. ประจำเดือนได้มาแล้ว ก็แสดงว่าไม่มีการตั้งครรภ์เกิดขึ้นค่ะ ส่วนการที่มีเลือดออกปริมาณมาก อาจเป็นผลจากการที่ประจำเดือนได้ขาดหายไป 2 เดือน เยื่อบุโพรงมดลูกจึงเกิดการหนาตัวกว่าปกติและในวันที่ 31 ส.ค. เมื่อมีประจำเดือนมาแล้ว โดยไม่ได้มีปริมาณมาก แต่มีปริมาณน้อยกว่าปกติ และมาไม่นานเกิน 7 วัน ก็ถือว่าเป็นปกติดีค่ะ ไม่ได้มีการตั้งครรภ์เกิดขึ้น (ทั้งนี้ต้องไม่ได้มีเพศสัมพันธ์อีกหลังจากที่ประจำเดือนมาไปเมื่อวันที่ 26 ก.ค.อีกค่ะ)